钦定古今图书集成/明伦汇编/宫闱典/第092卷 > 燕国大长公主 下嫁萧继先
## 钦定古今图书集成/明伦汇编/宫闱典/第092卷 > 燕国大长公主 下嫁萧继先

按《辽史公主表》：“景宗四女，睿圣皇后生三女，长观音，
女封魏国公主，进封齐国。景福中，封燕国大长公主，
下嫁北府宰相萧继先。皇后加爱，赐奴婢万口。重熙
中，薨。”按《萧继先传》，“继先字杨隐，小字留只哥，幼颖
悟，叔思温命为子。睿知皇后尤爱之。乾亨初，尚齐国
公主，拜驸马都尉。统和四年，宋人来侵，继先必将本
府”兵，先从拔狼山石垒。从破宋军应州。上南征，取通
利军，战称捷力。及亲征高丽，以继先年老，留守上京。
卒，年五十八。继先虽处富贵，尚俭素，所至以善治称。
故将兵攻战，未尝失利，名重戚里。